আলিপুর আদালতের এসিজেএম সৌগত রায়চৌধুরী মদনের আইনজীবী এবং সিবিআইয়ের আইনজীবীদের কলকাতা হাইকোর্টের রায়ের প্রতিলিপি হাতে পাওয়া পর্যন্ত অপেক্ষা করতে বলার পর আদালতকক্ষ থেকে বাইরে বেরিয়ে আসেন মদন। পুলিশ এবং অনুগামীরাই মদনকে ঘিরে ধরে পৌঁছে দেন বার লাইব্রেরির ঘরে। ঠেলাঠেলির মধ্যেই তাঁকে নিয়ে স্বরূপ, কয়েকজন আইনজীবী ও বাছাই-করা অনুগামীরা বার লাইব্রেরিতে ঢুকে দরজা বন্ধ করে দেন। দরজা আটকে থাকা এক অনুগামী বলেন, ‘‘দাদা আদালতের ভিতরেই অসুস্থ বোধ করছিলেন। এখন বিরক্ত করা যাবে না। ভিতরে যাওয়া নিষেধ।’’